Οι ***Πενήντα Αποχρώσεις του Γκρι*** (αγγλικά: *Fifty Shades of Grey*) είναι αμερικανική ερωτική, αισθηματική, ψυχολογική δραματική ταινία παραγωγής 2015. Τη σκηνοθεσία ανέλαβε η Σαμ Τέιλορ-Τζόνσον και το σενάριο έγραψε η Κέλι Μαρσέλ. Η ταινία είναι βασισμένη στο ομότιτλο μυθιστόρημα της Ε.Λ. Τζέιμς και αφηγείται την ιστορία της Αναστάζια Στιλ, μιας φοιτήτριας λογοτεχνίας, η οποία πηγαίνει να πάρει συνέντευξη από τον πλούσιο και γοητευτικό επιχειρηματία Κρίστιαν Γκρέι, ως χάρη για τη συγκάτοικό της. Προς έκπληξή της, η Αναστάζια ανακαλύπτει ότι ο Κρίστιαν είναι ένας όμορφος, έξυπνος αλλά μυστηριώδης άνδρας και σιγά σιγά συνειδητοποιεί την έλξη της προς αυτόν. Παρά την αντίθετη συμβουλή του Κρίστιαν να μην ξανασυναντηθούν, η Αναστάζια θέλει απεγνωσμένα να βρεθεί κοντά του. Ο Κρίστιαν, μη μπορώντας να αντισταθεί στην ομορφιά και την αθωότητά της αρχίζει μια σχέση με την Αναστάζια, μια σχέση όμως που θέλει να γίνει με τους δικούς του όρους. Πρωταγωνιστούν οι Ντακότα Τζόνσον και Τζέιμι Ντόρναν ως Αναστάζια Στιλ και Κρίστιαν Γκρέι αντίστοιχα. Το καστ συμπληρώνουν οι Τζένιφερ Ιλ, Ελουίζ Μάμφορντ, Βίκτορ Ράσουκ, Λουκ Γκράιμς, Ρίτα Όρα, Μαξ Μαρτίνι, Κάλουμ Κιθ Ρένι, Ντίλαν Νιλ και Μάρσα Γκέι Χάρντεν.

Η πρεμιέρα της ταινίας πραγματοποιήθηκε στο Διεθνές Φεστιβάλ Κινηματογράφου του Βερολίνου στις 11 Φεβρουαρίου 2015 και κυκλοφόρησε στους κινηματογράφους των Ηνωμένων Πολιτειών στις 13 Φεβρουαρίου 2015. Έλαβε αρνητικά προς μικτά σχόλια από τους κριτικούς αλλά έγινε μεγάλη εισπρακτική επιτυχία συγκεντρώνοντας 569,6 εκατομμύρια δολάρια παγκοσμίως. Τον Φεβρουάριο του 2017 κυκλοφόρησε η δεύτερη ταινία με τίτλο «Πενήντα πιο σκοτεινές αποχρώσεις του γκρι».

Πλοκή
-----

Η Αναστάζια "Άννα" Στιλ είναι μια φοιτήτρια λογοτεχνίας που σπουδάζει στο Σιάτλ και συγκατοικεί με τη φίλη της Κέιτ. Η Άννα αναλαμβάνει να πάρει συνέντευξη από τον νεαρό επιχειρηματία Κρίστιαν Γκρέι στην εταιρία του στο Σιάτλ για την κολεγιακή εφημερίδα. Όταν η Άννα τον γνωρίζει, ο Κρίστιαν δείχνει να ενδιαφέρεται για εκείνη και αφού η συνέντευξη τελειώσει πηγαίνει "κατά λάθος" στο μαγαζί που εργάζεται η Άννα. Μετά από μια συζήτηση που έχουν, ο Κρίστιαν συμφωνεί να φωτογραφηθεί για την εφημερίδα του κολεγίου της.

Η φωτογράφιση γίνεται και ο Κρίστιαν συνεχίζει να δείχνει το ενδιαφέρον του για την Άννα. Την προσκαλεί να πιούνε ένα καφέ μαζί. Αφού περνάει κι άλλο χρόνο μαζί της, ο Κρίστιαν εντυπωσιάζεται με την Άννα και της στέλνει στο σπίτι ως δώρο τις πρώτες εκδόσεις των μυθιστορημάτων του Τόμας Χάρντι. Την ίδια μέρα η Άννα πηγαίνει για ποτά με τους φίλους της και τηλεφωνεί στον Κρίστιαν. Ο Κρίστιαν καταλαβαίνει ότι είναι μεθυσμένη και τη ρωταέι που είναι. Αποφασίζει να πάει ο ίδιος στο μπαρ να την πάρει να φύγουνε. Η Άννα λιποθυμάει και ξυπνάει στο διαμέρισμά του χωρίς να έχει γίνει κάτι ερωτικό μεταξύ τους. Η Άννα και ο Κρίστιαν αρχίζουν να βγαίνουν ραντεβού και σύντομα ο Κρίστιαν της ζητάει να υπογράψει συμφωνητικό εχεμύθειας για τη σχέση τους. Ο Κρίστιαν εκφράζει το ενδιαφέρον του και η σχέση τους εξερευνά και άλλους τρόπους ερωτικής συνεύρεσης όπως το δέσιμο. Η Άννα αρχικά είναι θετική αν και παραδέχεται ότι είναι σεξουαλικά αφελής και άπειρη. Σύντομα συνάπτουν σεξουαλική σχέση η οποία συμπεριλαμβάνει και λίγο σεξουαλικό πειραματισμό που ο Κρίστιαν είχε νωρίτερα αναφέρει ότι ήθελε να κάνει μαζί της.

Στις μέρες που ακολουθούν, ο Κρίστιαν αρχίζει να κάνει δώρα στην Άννα. Συνεχίζει να εκφράζει το ενδιαφέρον του για αυτήν με ακόμη περισσότερο σεξουαλικό πειραματισμό, τον οποίον στην αρχή η Άννα αποδέχεται και συμμετέχει οικειοθελώς. Ο Κρίστιαν όμως παραμένει αισθηματικά απόμακρος μαζί της, κάτι που δεν αρέσει στην Άννα. Η Άννα αργότερα ζητά από τον Κρίστιαν να της δείξει τι είναι αυτό που πραγματικά θέλει. Επακολουθεί σεξουαλική επαφή όπου ο Κρίστιαν δείχνει μια υπερβολική επιθυμία να χρησιμοποιήσει τις δικές του μεθόδους οι οποίες περιλαμβάνουν άγριο σεξ. Η Άννα διαισθάνεται ότι αυτό που της ζητά δεν είναι στα όρια των ρομαντικών προσδοκιών που έχει για τον Κρίστιαν. Καταλήγει στο συμπέρασμα ότι δεν πρέπει να είναι μαζί. Οι δυο τους χωρίζουν στο διαμέρισμα του Κρίστιαν, καθώς η Άννα φεύγει με το ασανσέρ.

Ηθοποιοί και χαρακτήρες
-----------------------

* Ντακότα Τζόνσον στο ρόλο της *Αναστάζια "Άννα" Στιλ*
* Τζέιμι Ντόρναν στο ρόλο του *Κρίστιαν Γκρέι*
* Τζένιφερ Ιλ στο ρόλο της *Κάρλα Γουίλκς*
* Ελουίζ Μάμφορντ στο ρόλο της *Κάθριν "Κέιτ" Κάβανο*
* Βίκτορ Ράσουκ στο ρόλο του *Χοσέ Ροντρίγκεζ*
* Λουκ Γκράιμς στο ρόλο του *Έλιοτ Γκρέι*
* Ρίτα Όρα στο ρόλο της *Μία Γκρέι*
* Μαξ Μαρτίνι στο ρόλο του *Τζέισον Τέιλορ*
* Κάλουμ Κιθ Ρένι στο ρόλο του *Ρέιμοντ "Ρέι" Στιλ*
* Ντίλαν Νιλ στο ρόλο του *Μπομπ Άνταμς*
* Μάρσα Γκέι Χάρντεν στο ρόλο της *Γκρέις Τρεβέλιαν Γκρέι*
* Άντριου Έρλι στο ρόλο του *Κάρικ Γκρέι*

Παραγωγή
--------

Από τις αρχές του 2012, αρκετά χολιγουντιανά στούντιο ήθελαν να αποκτήσουν τα δικαιώματα της τριλογίας μυθιστορημάτων *Πενήντα Αποχρώσεις του Γκρι*. Ανάμεσά τους οι Warner Bros. Sony, Paramount, Universal και η εταιρία παραγωγής του Μαρκ Γουόλμπεργκ, κατέθεσαν προσφορές για τα κινηματογραφικά δικαιώματα. Το Μάρτιο του 2012 τα δικαιώματα κέρδισαν η Universal και η Focus Features με τη συγγραφέα των μυθιστορημάτων Ε.Λ. Τζέιμς να κατέχει κάποιον έλεγχο στη διαδικασία δημιουργίας της ταινίας. Παρ' όλο που ο Μπρετ Ίστον Έλις, συγγραφέας του μυθιστορήματος *American Psycho* εξέφρασε την επιθυμία του να γράψει το σενάριο της ταινίας, η Κέλι Μαρσέλ, σεναριογράφος της ταινίας *Η Μαγική Ομπρέλα* (Saving Mr. Banks, 2013) προσλήφθηκε. Η Σαμ Τέιλορ-Τζόνσον έφερε τον Πάτρικ Μάρμπερ να "φρεσκάρει" λίγο το σενάριο και συγκεκριμένα να στρώσει τους "χαρακτήρες".

Το Μάιο του 2013, το στούντιο σκεφτόταν τον Τζο Ράιτ να αναλάβει τη σκηνοθεσία, αλλά το πρόγραμμά του δεν του το επέτρεψε. Άλλοι σκηνοθέτες που θεωρήθηκαν πιθανοί ήταν οι Πάτι Τζένκινς, Μπιλ Κόντον, Μπένετ Μίλερ και Στίβεν Σόντερμπεργκ. Τον Ιούνιο του 2013, η Ε.Λ. Τζέιμς ανακοίνωσε ότι η Σαμ Τέιλορ-Τζόνσον θα σκηνοθετήσει την ταινία.

### Κάστινγκ

Ο Μπρετ Ίστον Έλις δήλωσε ότι ο Ρόμπερτ Πάτινσον ήταν η πρώτη επιλογή της Ε.Λ. Τζέιμς για το ρόλο του Κρίστιαν Γκρέι αλλά η Τζέιμς θεώρησε ότι η συμμετοχή των Πάτινσον και Κρίστεν Στιούαρτ στην ταινία θα ήταν "παράξενη". Οι Ίαν Σομερχάλντερ και Τσέις Κρόφορντ εξέφρασαν ενδιαφέρον να υποδυθούν το ρόλο του Γκρέι. Ο Σομερχάλντερ αργότερα δήλωσε ότι αν είχε τελικά πάρει το ρόλο, τα γυρίσματα της ταινίας θα συνέπεφταν με τα γυρίσματα της σειράς *The Vampire Diaries* κάτι που θα δημιουργούσε πρόβλημα. Το Σεπτέμβριο του 2013, η Τζέιμς αποκάλυψε ότι οι Τσάρλι Χάναμ και Ντακότα Τζόνσον θα υποδυθούν τους Κρίστιαν Γκρέι και Αναστάζια Στιλ αντίστοιχα. Για το ρόλο της Αναστάζια Στιλ υποψήφιες ήταν οι Αλίσια Βίκαντερ, Ίμοτζεν Πουτς, Ελίζαμπεθ Όλσεν, Σέιλιν Γούντλεϊ και Φελίσιτι Τζόουνς.

Το στούντιο αρχικά ήθελε τον Ράιαν Γκόσλινγκ για το ρόλο του Γκρέι, αλλά ο ίδιος δεν ενδιαφερόταν. Ο Γκάρετ Χέντλαντ επίσης θεωρήθηκε υποψήφιος αλλά δεν μπορούσε να συνδεθεί με το χαρακτήρα. Ο Στίβεν Άμελ είπε ότι δεν ήθελε να υποδυθεί το ρόλο του Γκρέι λέγοντας *"Βασικά δεν τον βρήκα και πολύ ενδιαφέρον... τίποτα σχετικό με τον Κρίστιαν Γκρέι δεν μου κέντρισε το ενδιαφέρον"*. Ο Χάναμ αρχικά απέρριψε το ρόλο αλλά αργότερα το ξανασκέφτηκε μετά από ένα ραντεβού με τα στελέχη του στούντιο. Τον Οκτώβριο του 2013, η Universal ανακοίνωσε την αποχώρηση του Χάναμ από το πρότζεκτ λόγω των υποχρεώσεών του στη σειρά *Sons of Anarchy*. Οι Αλεξάντερ Σκάρσγκορντ, Τζέιμι Ντόρναν, Θίο Τζέιμς, Φρανσουά Αρνό, Σκοτ Ίστγουντ, Λουκ Μπρέισι και Μπίλι Μάγκνουσεν ήταν στην κορυφή της λίστας ως αντικαταστάτες του Χάναμ. Τελικά ο ρόλος δόθηκε στον Ντόρναν.

Κυκλοφορία
----------

### Box office

Με προϋπολογισμό 40.000.000 δολάρια, η ταινία *Πενήντα Αποχρώσεις του Γκρι* έκανε άνοιγμα τριημέρου στην 1η θέση με 85,1 εκατομμύρια δολάρια. Οι συνολικές εισπράξεις στο αμερικανικό box office έφτασαν τα 166,1 εκατομμύρια δολάρια και στον υπόλοιπο κόσμο συγκέντρωσε 403,4 εκατομμύρια δολάρια. Παγκοσμίως απέφερε 569,6 εκατομμύρια δολάρια.

### Κριτικές

Η εφημερίδα USA Today έγραψε για την ταινία ότι "*ο διάλογος είναι για γέλια, ο ρυθμός είναι υποτονικός και οι ερμηνείες μονότονες"*. Η εφημερίδα The Seattle Times έγραψε *""Οι Πενήντα Αποχρώσεις του Γκρι' η ταινία δεν είναι τόσο κακή όσο το βιβλίο. Αλλά αυτό δεν λέει και πολλά"*. Η βρετανική εφημερίδα The Guardian έδωσε ένα αστέρι στα πέντε, αποκαλώντας την ταινία ως *"η πιο αγνή, καλαίσθητη και softcore απεικόνιση του σαδομαζοχισμού στην ιστορία του κινηματογράφου με ερμηνείες σαπουνόπερας"*.

Η εφημερίδα The Daily Telegraph αποκάλεσε την ταινία *"σέξι, αστεία και με αυτογνωσία με τέτοιο τρόπο που το βιβλίο δεν είναι"*. Η εφημερίδα New York Daily News επαίνεσε τη σκηνοθεσία, το σενάριο και την ερμηνεία της Τζόνσον αλλά δήλωσε ότι η ερμηνεία του Ντόρναν, η χημεία των πρωταγωνιστών και οι δευτερεύοντες χαρακτήρες δε χρησιμοποιήθηκαν σωστά. Το περιοδικό Entertainment Weekly έδωσε στην ταινία το βαθμό Β-, γράφοντας: *"Αυτός ο απόλυτα φυσιολογικός τρόπος να καταναλώσεις τον ερωτισμό προτείνει ότι η ταινία θα λειτουργήσει καλύτερα ως οικιακή ψυχαγωγία, όταν κάθε θεατής μπορεί να προσπεράσει το μπλα-μπλα για το πόσο καλά ο Κρίστιαν παίζει πιάνο και πατήσει παύση στη φευγαλέα εικόνα του άνδρα αυτού χωρίς το παντελόνι του"*.

Συνέχειες
---------

Η σκηνοθέτης της ταινίας Σαμ Τέιλορ-Τζόνσον ανακοίνωσε στις 6 Φεβρουαρίου 2015 όταν και οι δύο συνέχειες των μυθιστορημάτων *Πενήντα Πιο Σκοτεινές Αποχρώσεις του Γκρι* (Fifty Shades Darker) και *Πενήντα Αποχρώσεις του Γκρι: Απελευθέρωση* (Fifty Shades Freed) θα μεταφερθούν στον κινηματογράφο, με την πρώτη να είναι προγραμματισμένη να κυκλοφορήσει το 2016.

Παραπομπές
----------

1. ↑  www.filmaffinity.com/en/film124904.html.
2. ↑  nmhh.hu/dokumentum/169802/premierfilmek\_forgalmi\_adatai\_2015.xlsx.
3. ↑  nmhh.hu/dokumentum/198182/terjesztett\_filmalkotasok\_art\_filmek\_nyilvantartasa.xlsx.
4. ↑  «Πενήντα Αποχρώσεις του Γκρι στο Rotten Tomatoes». *Rotten Tomatoes*. Ανακτήθηκε στις 18 Φεβρουαρίου 2015.
5. 1 2 3 4 5  «Πενήντα Αποχρώσεις του Γκρι στο Box Office Mojo». *Box Office Mojo*. Ανακτήθηκε στις 18 Φεβρουαρίου 2015.
6. 1 2  Schumann, Rebecka (6 Φεβρουαρίου 2015). «'Fifty Shades of Grey' Sequels Confirmed; Fans React To 'Fifty Shades Darker' And 'Fifty Shades Freed' Movie Announcement». IBTimes. Ανακτήθηκε στις 18 Φεβρουαρίου 2015.
7. ↑  Sperling, Nicole· Zeitchik, Steven (20 Μαρτίου 2012). «*50 Shades of Grey* has studios hot and bothered». *Los Angeles Times*. Ανακτήθηκε στις 18 Φεβρουαρίου 2015.
8. ↑  «Mark Wahlberg Talks Fifty Shades of Grey». Yahoo! Movies. 18 Ιουνίου 2012. Αρχειοθετήθηκε από το πρωτότυπο στις 28 Οκτωβρίου 2014. Ανακτήθηκε στις 18 Φεβρουαρίου 2015.
9. ↑  Deahl, Rachel (9 Ιανουαρίου 2012). «*Publishers Weekly*: British Erotica Series Catches Hollywood's Eye». *Publishers Weekly*. Ανακτήθηκε στις 18 Φεβρουαρίου 2015.
10. ↑  Fleming, Mike (26 Μαρτίου 2012). «Universal Pictures and Focus Features win *Fifty Shades of Grey*». Deadline.com. Ανακτήθηκε στις 18 Φεβρουαρίου 2015.
11. ↑  Kim Masters, Jay A. Fernandez (23 Μαρτίου 2012). «E.L. James Making Unprecedented Demands for Film Rights to 'Fifty Shades of Grey'». *The Hollywood Reporter*.. Ανακτήθηκε στις 18 Φεβρουαρίου 2015.
12. ↑  «50 Shades Of Patrick Bateman: Bret Easton Ellis Wouldn't Mind Writing "Grey" Screenplay». Lais. Αρχειοθετήθηκε από το πρωτότυπο στις 5 Νοεμβρίου 2017. Ανακτήθηκε στις 18 Φεβρουαρίου 2015.
13. ↑  Kit, Borys (8 Οκτωβρίου 2012). «'Fifty Shades of Grey' Movie Hires Writer». *The Hollywood Reporter*. Ανακτήθηκε στις 18 Φεβρουαρίου 2015.
14. ↑  Siegel, Tatiana (14 Οκτωβρίου 2013). «Fifty Shades' Movie Hires Writer for Script Work». *The Hollywood Reporter*. Ανακτήθηκε στις 18 Φεβρουαρίου 2015.
15. ↑  «Joe Wright Joins 'Fifty Shades of Grey' Director Derby». *The Hollywood Reporter*. 9 Μαΐου 2013.. Ανακτήθηκε στις 18 Φεβρουαρίου 2015.
16. ↑  Fleming, Mike (13 Μαΐου 2013). «Toldja! No Go on Joe Wright and '50 Shades of Grey'». Deadline.com. Ανακτήθηκε στις 18 Φεβρουαρίου 2015.
17. ↑  «'50 Shades of Grey' Flirts With Director Joe Wright». *Variety*. PMC. 9 Μαΐου 2013. Ανακτήθηκε στις 18 Φεβρουαρίου 2015.
18. ↑  Sperling, Nicole (19 Ιουνίου 2013). «'Fifty Shades of Grey' announces director: Sam Taylor-Johnson». *Los Angeles Times*. Ανακτήθηκε στις 18 Φεβρουαρίου 2015.
19. ↑  Highfill, Samantha (3 Σεπτεμβρίου 2013). «'Fifty Shades of Grey': Bret Easton Ellis tweets that Robert Pattinson was E. L. James' first choice for Christian». *Entertainment Weekly*. Time Inc. Αρχειοθετήθηκε από το πρωτότυπο στις 18 Ιανουαρίου 2015. Ανακτήθηκε στις 18 Φεβρουαρίου 2015.
20. ↑  Noble, Melissa (5 Ιουλίου 2012). «'Fifty Shades of Grey' Author Says 'No' to Casting Robert Pattinson and Kristen Stewart». *OK!*. Ανακτήθηκε στις 18 Φεβρουαρίου 2015.
21. ↑  Murray, Michael (23 Απριλίου 2012). «Ian Somerhalder Talks 'Vampire Diaries' Kiss & 'Fifty Shades of Grey' Casting Rumors [AUDIO]». RyanSeacrest.com. Ανακτήθηκε στις 18 Φεβρουαρίου 2015.
22. ↑  McKay, Hollie (6 Φεβρουαρίου 2013). «Tie me up, please! Chace Crawford guns for 'Fifty Shades of Grey'». Fox News. Ανακτήθηκε στις 18 Φεβρουαρίου 2015.
23. ↑  «Ian Somerhalder Is Not Angry He Wasn't Cast In 'Fifty Shades Of Grey' (VIDEO)». *The Huffington Post*. 23 Σεπτεμβρίου 2013. Ανακτήθηκε στις 18 Φεβρουαρίου 2015.
24. ↑  Child, Ben (2 Σεπτεμβρίου 2013). «50 Shades film: Charlie Hunnam and Dakota Johnson cast». *The Guardian*. Ανακτήθηκε στις 18 Φεβρουαρίου 2015.
25. 1 2 3  Siegel, Tatiana (4 Σεπτεμβρίου 2013). «'Fifty Shades' Casting: Shailene Woodley and Other Surprise Names That Passed». *The Hollywood Reporter*. Ανακτήθηκε στις 18 Φεβρουαρίου 2015.
26. ↑  Jeff, Sneider (14 Οκτωβρίου 2013). «'Fifty Shades of Grey': Dakota Johnson Is Strapped In, Hunnam or No Hunnam». *The Wrap*. Ανακτήθηκε στις 18 Φεβρουαρίου 2015.
27. ↑  Stewart, Andrew (2 Σεπτεμβρίου 2013). «Dakota Johnson, Charlie Hunnam to Star in 'Fifty Shades of Grey'». *Variety*. Ανακτήθηκε στις 18 Φεβρουαρίου 2015.
28. ↑  Kroll, Justin (12 Οκτωβρίου 2013). «Charlie Hunnam Falls Out of 'Fifty Shades of Grey'». *Variety*. PMC. Ανακτήθηκε στις 18 Φεβρουαρίου 2015.
29. ↑  Durham, Jessica (21 Οκτωβρίου 2013). «Christian Grey Casting Madness: Shirtless Scott Eastwood vs Francois Arnaud in '50 Shades of Grey' Movie? Actor Hints Rumors on Twitter, 2014 Trailer Release Date in Jeopardy?». *Fashion & Style*. Αρχειοθετήθηκε από το πρωτότυπο στις 21 Οκτωβρίου 2013. Ανακτήθηκε στις 18 Φεβρουαρίου 2015.
30. ↑  TheWrap, Staff (21 Οκτωβρίου 2013). «'Fifty Shades of Grey': Jamie Dornan, Billy Magnussen First to Test for Christian Grey». *The Wrap*. Ανακτήθηκε στις 18 Φεβρουαρίου 2015.
31. ↑  Kroll, Justin (23 Οκτωβρίου 2013). «Jamie Dornan Will Play Christian Grey in ‘Fifty Shades of Grey’». *Variety*.. Ανακτήθηκε στις 18 Φεβρουαρίου 2015.
32. ↑  «'Fifty Shades' lacks gray matter, as well as heat». *USA Today*. 10 Φεβρουαρίου 2015. Ανακτήθηκε στις 18 Φεβρουαρίου 2015. >
33. ↑  «'Fifty Shades of Grey': A few shades better than the book». *Τhe Seattle Times*. 12 Φεβρουαρίου 2015. Ανακτήθηκε στις 18 Φεβρουαρίου 2015. >
34. ↑  Bradshaw, Peter (13 Φεβρουαρίου 2015). «Fifty Shades of Grey review – making a bad fist of it». *The Guardian* (London).. Ανακτήθηκε στις 18 Φεβρουαρίου 2015.
35. ↑  Collin, Robbie (13 Φεβρουαρίου 2015). «Fifty Shades of Grey premiere: 'the most raucous audience reaction since Mamma Mia'». *The Daily Telegraph* (London).. Ανακτήθηκε στις 18 Φεβρουαρίου 2015.
36. ↑  Elizabeth Weitzman (9 Φεβρουαρίου 2015). «'Fifty Shades of Grey' movie review». *New York Daily News.. Ανακτήθηκε στις 18 Φεβρουαρίου 2015.*
37. ↑  «'Fifty Shades of Grey': EW movie review». *Entertainment Weekly*. 10 Φεβρουαρίου 2015. Ανακτήθηκε στις 18 Φεβρουαρίου 2015.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Πενήντα Αποχρώσεις του Γκρι (ταινία)** |

* Επίσημη ιστοσελίδα
* Πενήντα Αποχρώσεις του Γκρι στο IMDb

|  |  |
| --- | --- |
| 

|  |
| --- |
| * Πύλη:Τέχνη
* Πύλη:Κινηματογράφος
 |

 |